b'\n_START_ARTICLE_\nN\xc3\xa6stved Havn\n_START_PARAGRAPH_\nN\xc3\xa6stved Havn er en erhvervshavn, der ligger i N\xc3\xa6stved p\xc3\xa5 Sydsj\xc3\xa6lland. Den er anlagt t\xc3\xa6t p\xc3\xa5 byens centrum ved udmundingen af Sus\xc3\xa5en. Der er 24-timers service, og flere kajer, hvoraf den l\xc3\xa6ngste er 500 m. Vanddybden er 6 meter, og der kan h\xc3\xa5ndteres skibe p\xc3\xa5 op til 119 m. Der er flere faciliteter som kraner til af- og p\xc3\xa5l\xc3\xa6sning samt transportb\xc3\xa5nd mv. Der h\xc3\xa5ndteres omkring 50.000 tons tr\xc3\xa6 om \xc3\xa5ret. Det er den st\xc3\xb8rste havn p\xc3\xa5 Sydsj\xc3\xa6lland._NEWLINE_I slutningen af 2017 blev der igangsat et projekt om at flytte erhvervshavnen til Ydern\xc3\xa6s sydvest for byen. Allerede i 2016 havde N\xc3\xa6stved Havn overtaget 26 ha ved Ydern\xc3\xa6s. I 1935-37 blev der gravet en kanal for at g\xc3\xb8re adgangen til havnen bedre._NEWLINE_Fra havnen er der om sommeren kanalrundfart til Gavn\xc3\xb8 Slot.'